11. รายการระหว่างกัน

สรุปรายการระหว่างกันในปี 2545

บริษัท สวนอุตสาหกรรมโรจนะ จำกัด (มหาชน) มีรายการระหว่างบริษัทกับบริษัทย่อย
และบริษัทร่วม ดูได้จากหมายเหตุประกอบงบการเงิน ข้อ 27 ซึ่งสรุปได้ดังนี้ :-

- บริษัท สวนอุตสาหกรรมโรจนะจำกัด (มหาชน) ให้บริการสาธารณูปโภคต่าง ๆ
กับบริษัทโรจนะเพาเวอร์ จำกัด ในอัตราค่าบริการเดียวกันกับลูกค้าทั่วไปของบริษัท รวมเป็นเงิน
21,209,549 บาท และค่าธรรมเนียมการจัดการ 600,000 บาท กับบริษัท โรจนะ อินดัสเตรียล
แมเนจเม้นท์ จำกัด เป็นค่าธรรมเนียมการจัดการ 1,200,000 บาท

- บริษัท โรจนะ เพาเวอร์ จำกัด ซึ่งเป็นบริษัทย่อย เป็นเจ้าหนี้บริษัท สวนอุตสาหกรรมโรจนะ
จำกัด (มหาชน) ซึ่งเป็นเจ้าหนี้ค่าดอกเบี้ยค้างจ่ายเป็นจำนวน 1,518,308 บาท
และเจ้าหนี้ค่าหุ้นที่ยังไม่ได้ชำระ 26,260,000 บาท จากการเพิ่มทุนของบริษัทดังกล่าว
และเป็นลูกหนี้การค้าจากการซื้อและขายสินค้าและบริการจำนวน 1,128,191 บาท

- บริษัท โรจนะ อินดัสเตรียล แมเนจเม้นท์ จำกัด ซึ่งเป็นบริษัทย่อย เป็นเจ้าหนี้ บริษัท
สวนอุตสาหกรรมโรจนะ จำกัด (มหาชน) ค่าดอกเบี้ยจำนวน 1,133,935 บาท
และเจ้าหนี้เงินกู้ยืมระยะสั้นระหว่างบริษัท จำนวน 10,400,000 บาท
โดยคิดอัตราดอกเบี้ยเดียวกันกับอัตราดอกเบี้ยของตลาด

- บริษัท ออปอเรชั่นนอล เอ็นเนอร์ยี่ กรุ๊ป จำกัด - ไม่มี -

  รายการอื่น ๆ

- บริษัท สึมิกิน บูสซัน คอร์ปอเรชั่น จำกัด ซึ่งเป็นหนึ่งในผู้ถือหุ้นรายใหญ่ของบริษัท
และเป็นตัวแทนจำหน่ายให้บริษัท รับผลประโยชน์เป็นค่านายหน้า 3 %
ซึ่งเป็นผลตอบแทนจากการเป็นตัวแทนจำหน่ายจากบริษัท โดยเมื่อทางบริษัทได้รับเงินจากลูกค้าแล้ว
บริษัทจึงอนุมัติจ่ายค่าตอบแทนดังกล่าว ในปี 2545 คิดเป็นค่าตอบแทนที่จะต้องจ่ายให้บริษัท สึมิกิน
บูสซัน คอร์ปอเรชั่น จำกัด รวมเป็นเงิน 4,246,912 บาท มีค่านายหน้าค้างจ่ายจำนวน
6,461,069 บาท

- เงินกู้ยืมกรรมการ
เป็นการกู้ยืมกรรมการในระหว่างปีโดยไม่มีดอกเบี้ยเพื่อเสริมสภาพคล่องในช่วงเวลาสั้นๆ

การถือหุ้นของบุคคลที่อาจมีความขัดแย้งในบริษัทย่อย

-   บริษัท สึมิกิน บูสซัน คอร์ปอเรชั่น จำกัด หนึ่งในผู้ถือหุ้นรายใหญ่ของบริษัท
    มีการลงทุนโดยตรงในบริษัท โรจนะเพาเวอร์ จำกัด ร้อยละ 20 %

นโยบายในการทำรายการระหว่างกันกับบุคคลที่อาจมีความขัดแย้งในอนาคต

บริษัทมีนโยบายในการตรวจสอบรายการระหว่างกันที่ทำกับบุคคลที่อาจมีความขัดแย้งกับบริษัท
โดยบริษัทจะพิจารณาและอนุมัติรายการโดยผู้บริหารของบริษัทอย่างระมัดระวัง

ส่วนรายการที่มีความขัดแย้งในอนาคต

- ไม่มี -

เงื่อนไขการทำรายการ

- เป็นไปตามรายละเอียดข้อ 10 หัวข้อ ระบบการควบคุมภายในของบริษัท
เป็นไปเพื่อประโยชน์สูงสุดของบริษัท เช่น
การจ่ายค่าคอมมิชชั่นระหว่างบริษัทกับผู้ถือหุ้นรายใหญ่ของบริษัท
เป็นการจ่ายในอัตราเดียวกันกับการจ่ายให้ตัวแทนจำหน่ายรายอื่น ๆ เมื่อจำหน่ายที่ดิน
และสามารถเรียกเก็บเงินจากลูกค้าได้ ตามงวดการชำระเงิน
อัตราการจ่ายนี้เป็นไปตามอัตราการจ่ายโดยปกติของธุรกิจนี้

ความสมเหตุสมผลของการทำรายการ

- บริษัทพิจารณาการทำรายการเพื่อประโยชน์สูงสุดของบริษัท
หากมีรายการใดที่กรรมการมีส่วนได้เสีย จะต้องผ่านมติที่ประชุมกรรมการ เช่น
การทำรายการระหว่างบริษัท กับ ผู้ถือหุ้นรายใหญ่ - บริษัท สึมิกิน บูสซัน คอร์ปอเรชั่น จำกัด
ในการเป็นตัวแทนจำหน่ายให้บริษัท
มีการพิจารณาอนุมัติจ่ายค่าคอมมิชชั่นในอัตราเดียวกันกับราคาตลาดโดยทั่วไปของธุรกิจนี้
การที่บริษัทเลือกตัวแทนจำหน่ายดังกล่าวเป็นตัวแทนจำหน่ายของบริษัท เพราะบริษัท สึมิกิน บูสซัน
คอร์ปอเรชั่น จำกัด (Sumikin Bussan Corporation) ซึ่งเป็นบริษัทในเครือของกลุ่มบริษัท
ซูมิโตโม จำกัด มีเครือข่ายธุรกิจจำนวนมากและมีสาขาหลายแห่งในต่างประเทศ
และเป็นบริษัทที่มีชื่อเสียงในประเทศญี่ปุ่น
เพื่อชักชวนผู้ลงทุนที่ต้องการขยายการลงทุนออกนอกประเทศให้มาลงทุนในชุมชน/สวนอุตสาหกรรมของบริษัท

มาตรการป้องกันการทำรายการระหว่างกัน

- รายการของการดำเนินงานโดยปกติ ตามวัตถุประสงค์ของบริษัท ให้อยู่ในอำนาจ
และการบริหารงานของผู้บริหารของบริษัท แต่ถ้ารายการใดมีผลกระทบและมีนัยสำคัญ
ให้นำเสนอเข้าที่ประชุมคณะกรรมการบริษัทพิจารณา